महिलाओं को स्वरोजगार अपनाने को किया प्रेरित
कोसली | ह्यूमनपीपल-टू-पीपल इंडिया संस्था की ओर से नया गांव रोड स्थित कार्यालय में तीन दिवसीय कार्यशाला का आयोजन किया गया, जिसमें आसपास के क्षेत्र की महिलाओं ने बढ़-चढ़कर भाग लिया। कार्यशाला में संस्था परियोजना अधिकारी जसवंत कसाना ने बताया कि सरकार द्वारा देश-प्रदेश में कौशल विकास केंद्र खोलकर उनमें अनेक लघु कोर्स शुरू किए गए हैं। महिलाएं रोजगार व्यवसाय के प्रति जागरूक हों, तो वे अपने परिवार का भरण पोषण आसानी से चला सकती हैं। उन्होंने महिलाओं को स्वरोजगार अपनाने के लिए प्रेरित किया। कार्यशाला में मास्टर ट्रेनर शंकरलाल गुर्जर, विश्राम योगी ने महिलाओं को रोजगार शुरू करने की प्रक्रिया के बारे में बताया। बता दें कि यह कार्यक्रम रेवाड़ी के साथ महेंद्रगढ़, गुड़गांव, मेवात, फरीदाबाद जिलों में भी चलाए जा रहे हैं। इस दौरान काफी महिलाएं शामिल रहीं।
प्रशिक्षण लेकर करें स्वयं का रोजगार, बनें आत्मनिर्भर
रेवाड़ी | पंजाबनेशनल बैंक ग्रामीण स्व रोजगार प्रशिक्षण संस्थान की ओर से अहरोद में एक ‘स्व-रोजगार जागरूकता शिविर’ का आयोजन किया गया। इसमें महिलाओं के अलावा ग्रामीणों ने भी भाग लिया। निदेशक राजेंद्र निगम ने संस्थान के उद्देश्यों पर प्रकाश डालते हुए कहा कि यहां से प्रशिक्षण लेकर लाभार्थी अपना स्वयं का रोजगार कर सकता है। सहायक जितेंद्र ने संस्थान द्वारा चलाए जा रहे विभिन्न प्रशिक्षण कार्यक्रमों पर विस्तार से प्रकाश डाला। इसके अलावा पंच सुदर्शन, योगेश, संजय, राजेंद्र सिंह आदि ने संस्थान द्वारा बेरोजगार युवाओं के लिए चलाए जा रहे प्रशिक्षण कार्यों को बेहतर बताया। इस मौके पर शकुंतला, रामेश्वरी, बबली, किरन, रोशनी, शारदा, बीना देवी, पूजा, मनीषा, गीता कमला सहित अन्य महिलाएं मौजूद रहीं।
hin_Deva hin_Deva hin_Deva hin_Deva